จังหวัดพะเยา ชมความสวยงามทุ่งดอกเก็กฮวย ชิมชาเก็กฮวย วิทยาลัยเกษตรพะเยา
ทุ่งดอกเก็กฮวย ขณะนี้เริ่มออกดอกบานเหลืองอร่าม บนพื้นที่ประมาณ 2 ไร่ ที่ทางวิทยาลัยเกษตรและเทคโนโลยีจังหวัดพะเยาได้จัดทำขึ้น เพื่อเป็นการให้นักศึกษาได้เรียนรู้ในการปลูกพืชสมุนไพร นอกจากนั้นยังได้นำผลผลิตมาทำการแปรรูปเป็นชาเก๊กฮวย  พร้อมทั้งเยลลี่เก๊กฮวยออกจำหน่ายและยังเป็นจุดท่องเที่ยวของวิทยาลัย ขณะนี้มีนักท่องเที่ยวเข้ามาท่องเที่ยวและถือเป็นจุดเช็กอินในการถ่ายรูปกับดอกเก๊กฮวย ที่บานเหลืองอร่ามในช่วงนี้กันอย่างคึกคัก โดยนายสถิต ปริปุณณากร ผู้อำนวยการวิทยาลัยเกษตรและเทคโนโลยีพะเยา ระบุว่า ทางวิทยาลัยได้ทำการปลูกแปลงดอกเก๊กฮวยขึ้นในพื้นที่ประมาณ 2 ไร่เศษ เพื่อเป็นจุดให้นักศึกษาได้เรียนรู้ในเรื่องของการปลุกพืชสมุนไพรและนอกจากนั้นยังเป็นการหารายได้ช่วงระหว่างเรียน ซึ่งขณะนี้ดอกเก็กฮวยได้เบ่งบานเหลืองอร่าม มีนักท่องเที่ยวมาเที่ยวชมพร้อมกับถ่ายรูป นอกจากนี้ทางวิทยาลัยมีแปลงพืชผักเมืองหนาว ให้นักท่องเที่ยวได้เที่ยวชมและกิจกรรมการท่องเที่ยวอีกหลากหลายรูปแบบไว้คอยบริการ